Sei Foaschung is im Berei vo da Social Media ogesiedelt. Bsonders hervoazuhebn is da Artikl “Users of the world, unite! The challenges and opportunities of social media”, dea wo in da Zeitschrift Business Horizons aussakema is. Dea Artikl definiad an Term Social Media und entwickelt a Klassifiziarung vo de unterschiedlichn Artn. Anno 2011 is dea Artikl vo Science Direct zum Hottestn Article vom Joar in da Kategoaie Business und Manogement auszoanet worn. Ebnfois 2011 hod a Platz 16 in da Listn vo de Top 25 Publikationa vo oin Kategorina zamma belegt.  Aa 2012 hod as afn easchtn Plotz vo de Science Direct “Top 25 Hottest Articles” in da Kategoaie Business und Management brocht und hod si afn 2. Plotz iba olle Kategorina wegg vabessad.  2013 hod da Professoa Kaplan vo de jearlichn Business Horizons in Best Article Award griagt, untastitzt vo Elsevier, fia sein Artikl “If you love something, let it go mobile: Mobile marketing and mobile social media 4x4” ”.  Nebn Social Media wia Twitter, Facebook oda Second Life, hod da Kaplan aa in de Bereiche Kundenbeziehungsmanagement, Mass Customization und Marketing in da effentlichn Vawoitung gorbad. Da Kaplan Anderl hod sei Orbat in an Haufa nationaln und internationaln wissenschoftlichn Zeitschriftn publiziad.